CELEX: 52015PC0152
Language: lt
Date: 2015-04-15
Title: Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis dėl ES ir ELPA bendrojo tranzito jungtinio komiteto ir ES ir ELPA prekybos prekėmis formalumų supaprastinimo jungtinio komiteto sprendimų, kuriais buvusioji Jugoslavijos Respublika Makedonija kviečiama prisijungti prie tų konvencijų, priėmimo

|
			
		
		
		52015PC0152
		
			Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis dėl ES ir ELPA bendrojo tranzito jungtinio komiteto ir ES ir ELPA prekybos prekėmis formalumų supaprastinimo jungtinio komiteto sprendimų, kuriais buvusioji Jugoslavijos Respublika Makedonija kviečiama prisijungti prie tų konvencijų, priėmimo /* COM/2015/0152 final - 2015/0077 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
1.1. Pasiūlymo pagrindas ir tikslai
1987 m. gegužės 20 d. Europos
bendrija ir ELPA šalys sudarė Konvenciją dėl bendrosios tranzito
procedūros ir Konvenciją dėl prekybos prekėmis
formalumų supaprastinimo. 
2001 m. Europos Komisijos komunikate
Europos Parlamentui ir Tarybai dėl šalių kandidačių rengimo
prisijungti prie 1987 m. EB ir ELPA konvencijų dėl bendrosios
tranzito procedūros ir prekybos prekėmis formalumų
supaprastinimo strategijos ir vėlesniame 2010 m. Europos Komisijos
komunikate Europos Parlamentui ir Tarybai dėl tam tikrų
kaimyninių šalių rengimo prisijungti prie šių abiejų
konvencijų bei 2011 m. balandžio 14 d. Tarybos išvadose, kuriose
patvirtintas abiejuose komunikatuose taikomas metodas, numatyta remti kai
kurias šalis joms stengiantis prisijungti prie šių konvencijų. 
Pasiūlymu siekiama priimti bendrą ES
poziciją dėl ES ir ELPA bendrojo tranzito jungtinio komiteto
sprendimo Nr. 1/2015 ir ES ir ELPA prekybos prekėmis formalumų
supaprastinimo jungtinio komiteto sprendimo Nr. 1/2015, kuriais buvusioji
Jugoslavijos Respublika Makedonija kviečiama prisijungti prie
konvencijų, projektų. 
1.2. Bendrosios aplinkybės
Konvencijose nustatytos priemonės,
kuriomis supaprastinamas prekių gabenimas tarp Europos Sąjungos,
Islandijos Respublikos, Norvegijos Karalystės, Šveicarijos Konfederacijos
ir Turkijos Respublikos.
Buvusioji Jugoslavijos Respublika Makedonija
oficialiai pareiškė pageidavimą prisijungti prie Konvencijos ir
įvykdė teisinius, struktūrinius ir informacinių
technologijų reikalavimus, kurie yra išankstinės prisijungimo
sąlygos.
Remiantis Konvencijos dėl bendrosios
tranzito procedūros 15 straipsnio 3 dalies ir Konvencijos dėl
prekybos prekėmis formalumų supaprastinimo 11 straipsnio 3 dalies
nuostatomis, ES ir ELPA jungtiniai komitetai priima sprendimą pakviesti
trečiąją šalį, kaip nurodyta atitinkamai 3 straipsnio 1
dalies c punkte ir 1 straipsnio 2 dalyje, prisijungti prie konvencijų
laikantis atitinkamai 15a straipsnyje ir 11a straipsnyje išdėstytos
procedūros.
ES ir ELPA jungtiniai komitetai teikia
tokį kvietimą, kai šalis įrodo, kad ji gali laikytis
išsamių konvencijų nuostatų taikymo taisyklių. 
ES ir ELPA bendrojo tranzito ir prekybos
prekėmis formalumų supaprastinimo darbo grupių įgaliota vertinimo
grupė, išnagrinėjusi, kaip pirmiausia pritaikomi buvusiosios
Jugoslavijos Respublikos Makedonijos nacionaliniai muitų teisės
aktai, kuriamos procedūrai valdyti būtinos struktūros ir
įgyvendinama Naujoji kompiuterizuota tranzito sistema (NCTS), kuria
sudaromos sąlygos taikyti bendrąją tranzito procedūrą,
nustatė, kad kvietimo prisijungti sąlygos įvykdytos.
1.3. Pasiūlymo srityje galiojančios
nuostatos
Nėra jokių pasiūlymo srityje
galiojančių nuostatų.
1.4. Derėjimas su kitomis Sąjungos
politikos sritimis ir tikslais
Pasiūlymas yra suderinamas su ES
konkurencingumo ir ekonomikos augimo skatinimo strategija.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
2.1. Konsultacijos su suinteresuotosiomis
šalimis
Konsultavimosi būdai, pagrindiniai
tiksliniai sektoriai ir bendras respondentų apibūdinimas
Konsultacijos su valstybėmis narėmis
dėl ES ir ELPA bendrojo tranzito jungtinio komiteto sprendimo
Nr. 1/2015 ir ES ir ELPA prekybos prekėmis formalumų
supaprastinimo jungtinio komiteto sprendimo Nr. 1/2015, kuriais buvusioji
Jugoslavijos Respublika Makedonija kviečiama prisijungti prie
konvencijų, projektų vyko Muitinės kodekso komiteto Muitinio
statuso ir tranzito skyriuje, o su susitariančiosiomis šalimis – ES ir
ELPA bendrojo tranzito ir prekybos prekėmis formalumų supaprastinimo
darbo grupėse. 
Atsakymų santrauka ir kaip į juos
atsižvelgta
Palanki nuomonė.
Tiriamųjų duomenų rinkimas ir
naudojimas
Nepriklausomo tyrimo neprireikė.
2.2. Poveikio vertinimas
Prisijungimas prie konvencijų gali
būti vertinamas atsižvelgiant į buvusiosios Jugoslavijos Respublikos
Makedonijos pasirengimo stoti į Europos Sąjungą strategiją.
Prisijungus prie Konvencijos, tranzito srities teisė bus suderinta su acquis
communautaire. Kaip alternatyvą TIR procedūrai buvusioje
Jugoslavijos Respublikoje Makedonijoje pradėjus taikyti bendrąją
tranzito procedūrą bus dar labiau supaprastintas tranzitas,
sumažės sąnaudos ir galbūt išaugs prekyba.
3.           TEISINIAI PASIŪLYMO
ASPEKTAI
3.1. Siūlomų veiksmų santrauka
ES ir ELPA jungtiniai komitetai pageidauja
priimti sprendimus ir pateikti kvietimus.
ES ir ELPA bendrojo tranzito jungtinio
komiteto sprendimo Nr. 1/2015 projektu siekiama pakviesti
buvusiąją Jugoslavijos Respubliką Makedoniją prisijungti
prie 1987 m. gegužės 20 d. Konvencijos dėl bendrosios
tranzito procedūros. 
ES ir ELPA prekybos prekėmis
formalumų supaprastinimo jungtinio komiteto sprendimo Nr. 1/2015
projektu siekiama pakviesti buvusiąją Jugoslavijos Respubliką
Makedoniją prisijungti prie 1987 m. gegužės 20 d. Konvencijos
dėl prekybos prekėmis formalumų supaprastinimo. 
Šių sprendimų projektus patvirtino
Muitinės kodekso komiteto Muitinio statuso ir tranzito skyrius bei ES ir
ELPA bendrojo tranzito ir prekybos prekėmis formalumų supaprastinimo
darbo grupės.
Komisijos prašoma patvirtinti šiuos
sprendimų projektus taikant rašytinę procedūrą, kad juos
būtų galima pateikti Tarybai siekiant nustatyti bendrąją
poziciją dėl jų galutinio priėmimo ES ir ELPA jungtiniuose
komitetuose. 
3.2. Teisinis pagrindas
1987 m. gegužės 20 d.
Konvencijos dėl bendrosios tranzito procedūros 15 straipsnio a
punktas ir 1987 m. gegužės 20 d. Konvencijos dėl prekybos
prekėmis formalumų supaprastinimo 11a straipsnis.
3.3. Subsidiarumo principas
Pasiūlymas priklauso išimtinei Europos
Sąjungos kompetencijai (bendra prekybos politika), todėl jo nereikia
nagrinėti subsidiarumo principo atžvilgiu (Sutarties dėl Europos
Sąjungos veikimo 5 straipsnio 3 dalis).
3.4. Proporcingumo principas
Pasiūlymas atitinka proporcingumo
principą dėl toliau nurodytų priežasčių:
            Pasiūlyto veiksmo forma yra
vienintelė galima forma.
            Pasiūlyto veiksmo forma
nesusijusi su jokiomis finansavimo sąnaudomis.
3.5. Pasirinkta priemonė
Siūloma priemonė: sprendimas.
Kitos tinkamos priemonės nėra.
4.           POVEIKIS BIUDŽETUI 
Pasiūlymas ES biudžetui poveikio neturi.
5.         NEPRIVALOMI
ELEMENTAISupaprastinimas
Pasiūlyme numatoma
supaprastinti ir valdžios institucijoms, ir privatiems subjektams taikomas
administracines procedūras. 
Pasiūlymu visoms
Konvencijos susitariančiosioms šalims nustatoma viena bendroji tranzito
procedūra. 
Bendroji tranzito
procedūra suteikia galimybę leisti taikyti supaprastintą
tvarką privatiems subjektams. 
2015/0077 (NLE)
Pasiūlymas
TARYBOS SPRENDIMAS
dėl pozicijos, kurios Europos
Sąjunga turi laikytis dėl ES ir ELPA bendrojo tranzito jungtinio
komiteto ir ES ir ELPA prekybos prekėmis formalumų supaprastinimo
jungtinio komiteto sprendimų, kuriais buvusioji Jugoslavijos Respublika
Makedonija kviečiama prisijungti prie tų konvencijų, priėmimo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnį kartu su
218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Europos ekonominės
bendrijos, Austrijos Respublikos, Suomijos Respublikos, Islandijos Respublikos,
Norvegijos Karalystės, Švedijos Karalystės ir Šveicarijos
Konfederacijos konvencijos dėl bendrosios tranzito procedūros[1] (toliau – Konvencija
dėl bendrosios tranzito procedūros) 15 straipsnio 3 dalimi pagal
tą Konvenciją įsteigtam Jungtiniam komitetui suteikiami
įgaliojimai priimti sprendimą pakviesti trečiąsias šalis,
kaip nurodyta 3 straipsnio 1 dalies c punkte, prisijungti prie jos pagal 15a
straipsnį;
(2)       Europos ekonominės
bendrijos, Austrijos Respublikos, Suomijos Respublikos, Islandijos Respublikos,
Norvegijos Karalystės, Švedijos Karalystės ir Šveicarijos
Konfederacijos konvencijos dėl prekybos prekėmis formalumų
supaprastinimo[2]
(toliau – Konvencija dėl prekybos prekėmis formalumų
supaprastinimo) 11 straipsnio 3 dalimi pagal tą Konvenciją
įsteigtam Jungtiniam komitetui suteikiami įgaliojimai priimti
sprendimą pakviesti trečiąsias šalis, kaip nurodyta 1 straipsnio
2 dalyje, prisijungti prie jos pagal 11a straipsnį; 
(3)       tikslinga nustatyti
poziciją, kurios Sąjunga turi laikytis minėtuose jungtiniuose
komitetuose dėl sprendimų, kuriais buvusioji Jugoslavijos Respublika
Makedonija kviečiama prisijungti prie tų konvencijų;
(4)       todėl Sąjungos
pozicija jungtiniuose komitetuose turėtų būti grindžiama
pridėtais sprendimų projektais,
PRIĖMĖ ŠĮ SPRENDIMĄ:
1 straipsnis
Europos Sąjungos pozicija ES ir ELPA
bendrojo tranzito jungtiniame komitete dėl kvietimo buvusiajai
Jugoslavijos Respublikai Makedonijai prisijungti prie Konvencijos dėl
bendrosios tranzito procedūros grindžiama prie šio sprendimo pridėtu
to Jungtinio komiteto sprendimo projektu.
2 straipsnis
Europos Sąjungos pozicija ES ir ELPA
prekybos prekėmis formalumų supaprastinimo jungtiniame komitete
dėl kvietimo buvusiajai Jugoslavijos Respublikai Makedonijai prisijungti
prie Konvencijos dėl prekybos prekėmis formalumų supaprastinimo
grindžiama prie šio sprendimo pridėtu to Jungtinio komiteto sprendimo
projektu.
3 straipsnis
Buvusiajai Jugoslavijos Respublikai
Makedonijai įvykdžius technines prisijungimo sąlygas, Sąjungos
atstovas atitinkamai 1 ir 2 straipsniuose nurodytuose jungtiniuose komitetuose
pasiūlo priimti sprendimus, kuriais buvusioji Jugoslavijos Respublika
Makedonija kviečiama prisijungti prie konvencijų, ir dėl
šių sprendimų balsuoja pagal šio sprendimo 1 ir 2 straipsnius.
4 straipsnis
Šis sprendimas įsigalioja 2015 m.
birželio 1 d.
Priimta Briuselyje
                                                                       Tarybos
vardu
                                                                       Pirmininkas
[1]               OL L 226, 1987 8 13, p. 2.
[2]               OL L 134, 1987 5 22, p. 2.
1 PRIEDAS
Priedas
prie pasiūlymo dėl
Tarybos sprendimo dėl pozicijos, kurios Europos Sąjunga turi laikytis
dėl ES ir ELPA bendrojo tranzito jungtinio komiteto ir ES ir ELPA prekybos
prekėmis formalumų supaprastinimo jungtinio komiteto sprendimų,
kuriais buvusioji Jugoslavijos Respublika Makedonija kviečiama prisijungti
prie tų konvencijų, priėmimo
Pasiūlymas
dėl ES ir ELPA bendrojo tranzito jungtinio komiteto sprendimo
Nr. .../2015 dėl kvietimo buvusiajai Jugoslavijos Respublikai
Makedonijai prisijungti prie Konvencijos dėl bendrosios tranzito
procedūros
JUNGTINIS KOMITETAS,
atsižvelgdamas į 1987 m.
gegužės 20 d. Konvenciją dėl bendrosios tranzito
procedūros[1]
(toliau – Konvencija), ypač į jos 15 straipsnio 3 dalies e
punktą,
kadangi:
(1)                   
palankesnės sąlygos skatinti prekybą
su buvusiąja Jugoslavijos Respublika Makedonija būtų sudarytos
tuo atveju, jei prekėms, gabenamoms tarp buvusiosios Jugoslavijos
Respublikos Makedonijos ir Europos Sąjungos, Islandijos Respublikos,
Norvegijos Karalystės, Šveicarijos Konfederacijos ir Turkijos Respublikos,
būtų taikoma bendroji tranzito procedūra;
(2)                   
siekiant, kad tokia procedūra būtų
taikoma, tikslinga pakviesti buvusiąją Jugoslavijos Respubliką
Makedoniją prisijungti prie Konvencijos,
PRIĖMĖ ŠĮ SPRENDIMĄ:
1
straipsnis
Remiantis Konvencijos 15a straipsniu,
buvusioji Jugoslavijos Respublika Makedonija kviečiama prisijungti prie
Konvencijos nuo 2015 m. birželio 1 d. 
2
straipsnis
Šis sprendimas įsigalioja jo
priėmimo dieną.
Priimta ... 2015 m. ... ... d. 
                                                                                    
Jungtinio komiteto vardu
                                                                                    Pirmininkas
2 PRIEDAS
Projektas
Pasiūlymas
dėl ES ir ELPA prekybos prekėmis formalumų supaprastinimo
jungtinio komiteto sprendimo Nr. .../2015 dėl kvietimo buvusiajai
Jugoslavijos Respublikai Makedonijai prisijungti prie Konvencijos dėl prekybos
prekėmis formalumų supaprastinimo
JUNGTINIS KOMITETAS,
atsižvelgdamas į 1987 m.
gegužės 20 d. Konvenciją dėl prekybos prekėmis
formalumų supaprastinimo[2]
(toliau – Konvencija), ypač į jos 11 straipsnio 3 dalį,
kadangi:
(1)                   
supaprastinus formalumus, kuriais daromas poveikis
prekybai prekėmis tarp buvusiosios Jugoslavijos Respublikos Makedonijos ir
Europos Sąjungos, Islandijos Respublikos, Norvegijos Karalystės,
Šveicarijos Konfederacijos ir Turkijos Respublikos, būtų sudarytos
palankesnės sąlygos prekiauti su buvusiąja Jugoslavijos
Respublika Makedonija;
(2)                   
siekiant, kad būtų užtikrintos tokios
palankesnės sąlygos, tikslinga pakviesti buvusiąją
Jugoslavijos Respubliką Makedoniją prisijungti prie Konvencijos,
PRIĖMĖ ŠĮ SPRENDIMĄ:
1
straipsnis
Remiantis Konvencijos 11a straipsniu,
buvusioji Jugoslavijos Respublika Makedonija kviečiama prisijungti prie
Konvencijos nuo 2015 m. birželio 1 d. 
2
straipsnis
Šis sprendimas įsigalioja jo
priėmimo dieną.
Priimta ... 2015 m. ... ... d.
            
Jungtinio komiteto vardu
                                                                                                Pirmininkas
[1]               OL L 226, 1987 8 13, p. 2.
[2]               OL L 134, 1987 5 22, p. 2.